
	[bookmark: _Hlk173161502]Árajánlat kérés „Zalakaros területén megsüllyedt csatorna fedlapok, valamint víznyelők szintre emelése és közmű nyomvonalában megsüllyedt útburkolat javítása” tárgyában 



	
Tisztelt Gazdasági Szereplő, Tisztelt Vállalkozó!


Zalakaros Város Önkormányzat Képviselő-testülete „Zalakaros területén megsüllyedt csatorna fedlapok, valamint víznyelők szintre emelése és közmű nyomvonalában megsüllyedt útburkolat javítása” ajánlattételi felhívás kiküldéséről döntött. 

Zalakaros Város Önkormányzata nevében megküldöm Önöknek a tárgyi eljárás ajánlatkérését.

Az ajánlatkérő neve, címe, telefon- és telefaxszáma (e-mail);
Zalakaros Város Önkormányzata
8749 Zalakaros, Gyógyfürdő tér 1. Tel: 93/340-100. 

Az ajánlatkérő nevében eljáró neve, elérhetősége, aki felvilágosítással szolgál:
Bognár Ottó Péter településüzemeltetési ügyintéző; e-mail címe: tuzemeltetes@zalakaros.hu. 

Az eljárás főbb időpontjai:

	Megnevezés
	Időpont
	Hely, mód

	Ajánlatkérés kiküldése
	[bookmark: _Hlk173229602]2024. augusztus 6.
	e-mailen

	Ajánlatok beadása
	2024. augusztus 22.
1000 óráig
	e-mailen a tuzemeltetes@zalakaros.hu és a  jegyzo@zalakaros.hu címekre történő egyidejű megküldéssel

	Az ajánlatok bontása
	2024. augusztus 22.
1010 óra
	
Helyszín: Zalakarosi Közös Önkormányzati Hivatal, 8749 Zalakaros, Gyógyfürdő tér 1. 
I. emeleti tárgyalója. 

	Eredményhirdetés
	Bontást követő testületi ülést követő napon
	

	Szerződéskötés (tervezett)
	2024. szeptember
	Későbbi egyeztetés szerint



Az ajánlatkérés tárgya: 

Zalakaros Város Önkormányzat Képviselőtestület 2024. augusztus 1-i ülésén döntött Zalakaros területén megsüllyedt csatorna fedlapok, valamint víznyelők szintre emeléséről és közmű nyomvonalában megsüllyedt útburkolatok javításáról.

A munka elvégzéséhez szükséges műszaki tartalom meghatározása elsődlegesen a kivitelező feladata, a Megrendelő azonban elvárja a lentebb részletezett minimális műszaki tartalmat. A költségvetés összeállítása az ajánlat részét kell, hogy képezze.  

Az Önkormányzat a közútkezelői jogkörében eljárva az alábbi közúti szakaszok javítását várja el ajánlatadótól: 

1. A Zalakaros, Üdülő sor – Forrás Hotel bejáratánál lévő csatornafedlap helyreállítása, a fedlap környezetében 3 m x 2 m nagyságban aszfaltburkolat javítása
2. Zalakaros, Hangulat utca 19. előtt megsüllyedt víznyelő helyreállítása
3. Zalakaros, Fő út 6. előtt a „körforgalomnál” veszélyes csatornafedlap helyreállítása, illetve 3 m x 4 m nagyságban aszfaltburkolat helyreállítása alaperősítéssel
4. Zalakaros, Park u. 33. előtt megsüllyedt aszfaltburkolat 8 m x 2 m nagyságban történő helyreállítása alaperősítéssel
5. Zalakaros, Hegyalja u. 76. és 78 előtt megsüllyedt aszfaltburkolat 1,4 m x 11 m nagyságban történő helyreállítása alaperősítéssel

A pályázatok elbírálása: 
A benyújtott ajánlatok tárgyalás nélkül kerülnek elbírálásra a legalacsonyabb összegű ellenszolgáltatás elve alapján.  

Kikötések: A Kiírónak joga van bármelyik, vagy mindegyik ajánlatot, illetve annak részeit elutasítani, vagy az eljárást eredménytelennek értékelni a szerződés odaítélése előtt, bármely időpontban, külön indoklás nélkül. A Döntéshozó döntését az összességében legelőnyösebb ajánlat kiválasztásával hozza meg. A kiíró az 1. – 5. pontban megjelölt javítási, helyreállítási munkákat a beérkezett ajánlatoktól függően kívánja megvalósítani, ezért a megjelölt munkákra (1.-5.) külön – külön kérünk árajánlatot adni.

Az ajánlatok összeállításának tartalmi és formai követelményei, az ajánlat dokumentálása, részletezése:

Az ajánlatot a mellékelten csatolt Felolvasó lap kitöltésével kérjük benyújtani.
A felolvasó lapon kívül a benyújtandó dokumentációnak tartalmaznia kell a javítási munkák költségvetését, valamint az elvégzendő munka ütemezést, a szükséges korlátozások megadása mellett.

Az ellenszolgáltatás teljesítésének feltételei, illetőleg a vonatkozó jogszabályokra hivatkozás:
A számlák kiegyenlítésére 15 napos fizetési határidővel kerül sor. Az ajánlattétel, a szerződéskötés és a kifizetés forintban történik. Az ajánlatkérő előleget nem fizet. Megrendelő a teljesítését követően egy darab végszámlát fogad el 100% arányban a hiánytalan teljesítés okán.

A benyújtás módja:

Határidő: 2024. augusztus 22. 1000 óráig

[bookmark: _Hlk131677794]Az ajánlatot határidőre e-mail útján mellékletként csatolva kell a jegyzo@zalakaros.hu és a tuzemeltetes@zalakaros.hu e-mail címre egyidejűleg kell megküldeni. 
Az e-mail tárgyában szíveskedjen feltüntetni az alábbiakat:

„Zalakaros, útburkolat helyreállítás” árajánlat
2024. augusztus 22. 10:10 óráig  nem nyitható meg!”

Az ajánlat csak akkor tekinthető benyújtottnak, amennyiben mindkét e-mail címre egyidejűleg megküldésre került!


Ajánlati kötöttség időtartama: az ajánlat beadási határidejétől számított 30 nap.

Kérjük, szíveskedjenek az ajánlatkérésben foglaltak szerint ajánlatot tenni.

Zalakaros 2023. augusztus 9.

					Tisztelettel:		   

Novák Ferenc
Polgármester

